Diari Oficial de la Generalitat Valenciana


Sumari del DOGV 2877, del 26-11-1996 (1996/840122)

RESOLUCIÓ de 31 d'octubre de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme d'Alacant, de 10 de maig de 1996, i que aprova definitivament el Pla Parcial Pla-1 de Xàbia.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2877

Data del DOGV
:   26-11-1996

Secció del DOGV
:   ALTRES DISPOSICIONS

Número del document
:   1996/840122


Data del document
:   31-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 31 d'octubre de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme d'Alacant, de 10 de maig de 1996, i que aprova definitivament el Pla Parcial Pla-1 de Xàbia.   
La Comissió Territorial d'Urbanisme, en la sessió celebrada el dia 10 de maig de 1996, va adoptar l'acord següent:  
«Vist l'expedient de referència i basant-nos en els següents:  
Antecedents de fet  
Primer  
L'Ajuntament, en la sessió plenària de 28 d'abril de 1994, va acordar-ne l'aprovació provisional, després de complir els tràmits d'aprovació inicial, el 29 d'abril de 1993, i d'exposició pública, per mitjà d'anuncis apareguts en el Butlletí Oficial de la Província, de 31 de maig de 1993, en el Diari Oficial de la Generalitat Valenciana, d'11 de febrer de 1994, i en un dels diaris de més difusió provincial, el 20 de maig de 1993. No s'hi van presentar al·legacions en contra.  
Segon  
La Comissió Territorial d'Urbanisme, en la sessió celebrada el dia 11 de desembre de 1995, per remissió de l'anterior acord d'1 de desembre de 1994, va acordar mantenir la suspensió de l'aprovació definitiva del pla parcial abans esmentat fins que s'esmenaren determinades deficiències que es van comunicar a l'Ajuntament.  
Tercer  
Amb data 18 de març de 1996, l'Ajuntament va presentar una nova documentació per a esmenar les objeccions imposades, acompanyada d'un certificat de l'acord plenari municipal, de 23 de febrer de 1996, que l'aprovava.  
Quart  
La documentació està integrada per memòria, plànols d'informació i ordenació, ordenances, pla d'etapes i estudi econòmic i financer.  
Cinquè  
La finalitat d'aquest expedient és el desenvolupament del sector Pla-1 del sòl urbanitzable programat del municipi, adscrit al primer quadrienni del programa d'actuació del pla general, amb una superfície de 155.906 m2, en els quals està previst la construcció de 500 habitatges. Els paràmetres urbanístics resultants són els següents: densitat 32 habitatges per hectàrea i edificabilitat bruta 0,58 metres quadrats, com a límit, per metre quadrat de sòl.  
Consideracions tecnicojurídiques  
Primera  
La tramitació es considera correcta, d'acord amb el que estableixen l'article 116 del text refós de 1992, i els articles del 127 al 130 del Reglament de Planejament, per remissió del 138.2 del mateix text legal.  
Segona  
La documentació es considera completa, de conformitat amb l'article 83.5 del text refós de 1992 i els articles del 57 al 63 del Reglament de Planejament.  
Tercera  
La proposta que conté el document és correcta, en línies generals, una vegada esmenades les observacions fetes per la Comissió Territorial d'Urbanisme.   
No obstant això, cal indicar que la publicitat i la vigència del planejament han de quedar subordinades a la plena refosa de les successives instàncies d'esmena en un únic document.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.a del text refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 9 i 10 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme, acorda:  
Aprovar definitivament el Pla Parcial Pla-1 de Xàbia, però en supedita la publicació i, en conseqüència, l'eficàcia, fins que es presente refosa la successiva documentació aportada en un únic document».  
El president de la Comissió Territorial d'Urbanisme, el dia 29 d'octubre de 1996, va dictar la resolució següent:  
"Vist l'acord adoptat per la Comissió Territorial d'Urbanisme, en la sessió de 10 de maig de 1996, pel qual es va aprovar definitivament l'expedient esmentat, però se'n supeditava la publicació al compliment de certes condicions.  
Vista també la resolució adoptada pel conseller d'Obres Públiques, Urbanisme i Transports, el 14 de febrer de 1996, per la qual resol concedir una pròrroga perquè els instruments de planejament que van entrar en la Conselleria d'Obres Públiques, Urbanisme i Transports, abans que haguera transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior.  
Per acabar, atès que el 8 d'octubre de 1996 l'Ajuntament de Xàbia va trametre la documentació que compleix tots els punts de les objeccions indicades en l'acord de la Comissió Territorial d'Urbanisme amunt esmentat, resolc:  
Ordenar la publicació immediata d'aquest acord d'aprovació definitiva, perquè entre en vigor. Caldrà recordar a l'Ajuntament la necessitat de publicar íntegrament en el Butlletí Oficial de la Província d'Alacant les ordenances i les normes urbanístiques perquè vigesquen, d'acord amb el que estableix el text refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. També s'haurà de notificar el contingut de la resolució a tots els interessats que apareguen en l'expedient".  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels òrgans Urbanístics de la Generalitat Valenciana».  
Alacant, 31 d'octubre de 1996.- El president de la Comissió Territorial d'Urbanisme: Fernando Modrego Caballero.